Document ID: 31994R3077

ΚΑΝΟΝΙΣΜΟΣ (ΕΚ) αριθ. 3077/94 ΤΗΣ ΕΠΙΤΡΟΠΗΣ της 16ης Δεκεμβρίου 1994 για παρέκκλιση από τους κανονισμούς (ΕΟΚ) αριθ. 441/88 και (ΕΟΚ) αριθ. 3105/88 όσον αφορά την προθεσμία παραδόσεως των αλκοολών στον ελληνικό οργανισμό παρεμβάσεως για την περίοδο 1993/94
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1891/94 (2), και ιδίως το άρθρο 35 παράγραφος 8, το άρθρο 36 παράγραφος 6 και το άρθρο 39 παράγραφος 9,
Εκτιμώντας:
ότι, στον κανονισμό (ΕΟΚ) αριθ. 441/88 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2587/94 (4), και στον κανονισμό (ΕΟΚ) αριθ. 3105/88 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3186/92 (6), έχει προβλεφθεί, αντιστοίχως, στο άρθρο 17 παράγραφος 1 και στο άρθρο 13 παράγραφος 1, η ημερομηνία της 30ής Νοεμβρίου 1994 ως ανωτάτη προθεσμία για την παράδοση των αλκοολών που κατέχονται, κατά την περίοδο 1993/94, από αποσταγματοποιό στον οργανισμό παρεμβάσεως- ότι, λαμβάνοντας υπόψη τις δυσκολίες που συναντά ο ελληνικός οργανισμός παρεμβάσεως όσον αφορά τις δυνατότητες αποθεματοποιήσεως για να αντιμετωπίσει τις σημαντικές προσφορές των ελλήνων αποσταγματοποιών, πρέπει να παραταθεί η προθεσμία αυτή για δύο μήνες για να μπορέσει η ελληνική διοίκηση να ελέγξει την κατάσταση-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 1993/94 και κατά παρέκκλιση από το άρθρο 17 παράγραφος 1 του κανονισμού (ΕΟΚ) αριθ. 441/88 και από το άρθρο 13 παράγραφος 1 του κανονισμού (ΕΟΚ) αριθ. 3105/88, οι έλληνες αποσταγματοποιοί μπορούν να παραδόσουν τις αλκοόλες που προέρχονται τις υποχρεωτικές αποστάξεις στον ελληνικό οργανιμό παρεμβάσεως, έως τις 31 Ιανουαρίου 1995.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Δεκεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1994.

Labels: 3
18
17